**คำนิยามการท่องเที่ยวเชิงธุรกิจ**

นิยามเชิงแนวคิดที่ได้จากการศึกษา (Conceptual Definition)

การท่องเที่ยวเชิงธุรกิจ หมายถึง ส่งเสริมให้ไทยเป็นจุดหมายปลายทางการท่องเที่ยวเชิงธุรกิจ ครอบคลุมการจัดประชุมองค์กรธุรกิจ จัดกิจกรรมการท่องเที่ยวเป็นรางวัล การประชุมวิชาชีพ การจัดงานแสดงสินค้านิทรรศการ การจัดการแข่งขันมหกรรมกีฬาทุกระดับ การท่องเที่ยวเชิงกีฬา กิจกรรมการฝึกซ้อมและการเก็บตัวนักกีฬา รวมถึงการพักผ่อนระหว่างหรือหลังการประกอบธุรกิจหรือการทำกิจกรรมต่าง ๆ

นิยามเชิงปฏิบัติการที่ได้จากการศึกษา (Operational Definition)

การท่องเที่ยวเชิงธุรกิจ หมายถึง การจัดประชุมองค์กรธุรกิจ การจัดกิจกรรมการท่องเที่ยวเป็นรางวัล การจัดประชุมวิชาชีพ การจัดประชุมทางวิชาการ การฝึกอบรม การจัดงานแสดงสินค้าและนิทรรศการที่นำไปสู่การส่งเสริมการค้าและการลงทุน การท่องเที่ยวเชิงกีฬา การจัดการแข่งขันมหกรรมกีฬาระดับนานาชาติและระดับชาติ กิจกรรมการฝึกซ้อมและการเก็บตัวนักกีฬา การฟื้นฟูสมรรถภาพร่างกายนักกีฬา การจัดมหรสพความบันเทิง รวมถึงการพักผ่อน และนันนทนาการที่เกิดขึ้นระหว่างหรือหลังการประกอบธุรกิจ หรือการทำกิจกรรมต่าง ๆ ที่สามารถดึงดูดกลุ่มนักเดินทางเพื่อธุรกิจและนักท่องเที่ยวเพื่อชมกีฬาที่มีคุณภาพ

ที่มา : รายงานผลข้อมูลตามตัวชี้วัด ตามแผนแม่บทภายใต้ยุทธศาสตร์ชาติ ประเด็นการท่องเที่ยว, สำนักงานปลัดกระทรวงการท่องเที่ยวและกีฬา, มกราคม 2565